منتري دجابتن ڤردان منتري (حال احوال اݢام) سيناتور داتوء سري ذو الکفل محمد البکري برکات⹁ ماسيه ترلالو اول اونتوق ڤيهقڽ مڠاولس برهوبوڠ کڤوتوسن مهکمه ممبنرکن ڤڠݢوناءن کلمة الله دان تيݢ ڤرکاتاءن لاءين دالم ڤنربيتن اݢام کريستيان دنݢارا اين.
اوجرڽ⹁ ڤرکارا ايت ممرلوکن ڤربينچڠن دالمن داري سموا اسڤيک ترماسوق اوندڠ٢ داب ڤندڠن ڤلباݢاء ڤيهق.
“يڠ اين ساي توڠݢو دولو⹁ ساي ماهو بينچڠ دالم ماس تردکت اين. اي مليبتکن ڤربينچڠن دالمن دولو دان کمودين کيت ليهت (ڤڽلساين) يڠ ترباءيق.
“ساي کنا تيڠوق دري سݢي سموا اسڤيک⹁ دري سݢي اوندڠ٢⹁ اݢام کيت⹁ دان ڤندڠن٢ ترداهولو دان متاخير. سناو ايت کيتا اکن تيڠوق⹁ ان شاء الله. ترلالو اول ساي نق کومين⹁” کاتڽ.
بلياو برکات دميکين سباݢاي مڠاولس لاڤورن برهوبوڠ مهکمه تيڠݢي يڠ مموتوسکن ڤڠانوت اݢام کريستيان بوليه مڠݢوناکن کلمة الله دان تيݢ ڤرکاتاءن لاءين⹁ دالم ڤنربيتن اݢام ايت⹁ اونتوق ڤنديديقن دالم کومونيتي مريک.
سلاءين کلمة الله⹁ ڤڠݢوناءن ڤرکاتاءن ياءيت صلاة⹁ کعبة دان بيت الله جوݢ دبنرکن کڤد اورڠ کريستيان.
ترداهولو⹁ ميديا ملاڤورکن موافقت ناسيونل مڽاتکن کڤريهاتينن يڠ امت سيريوس کأتس کڤوتوسن مهکمه تيڠݢي يڠ منبنرکن کلمة٢ إسلام اوليه بوکن إسلام ددالم ڤنربيتن ماسيڠ٢.
سهوبوڠن ايت⹁ مشوارت موافقت ناسيونل يڠ برلڠسوڠ مالم تادي مڠݢسا کراجاءن مرايو اونتوق ممباوا ڤڠحاکيمن ايت کمهکمه رايوان.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab